SMS-lidepla

Dialoga
— Privet! Komo yu sta?

— Privet-ki! Me sta hao. Telefon mani shao! Me ve skribi a yu e-leta.

— Hao. Swasti! — Hey, wo es yu? Yu lai-bu-lai?

— Me ve bi she yu afte shi minuta.

— Zai weiti. — Swasti! Ob yu mog sendi a me nove lexikon?

— Hao, bat sol manya. Me gro-mangi sedey. — Me he jawabi a oli yur leta. Un-ney parta de lernikursa es tayar.

— Hao! Ob yu he sendi it a me?

— Ya, kun kelke proposa om gramatika. — Gro-hao, me kan manya. Swasti-ki! — Komo yu sta? Me zai raki tren, bu ye nixa fo zwo. Meteo es noklare, pluvi-ki pa perioda. Tra winda oni vidi sol sinfin-ney shulin kel lopi bak. Rare povre bildura. Triste vida. — Me yus he safari on bota sirkum Neva. Zai go a dom, pluvi gro, gro. Gro-pluvagron! — Afsos ke sin me, me toshi yao bota-safari. Lai-ves nu safari pa hunta, hao ku? — Hao. Me nadi ke dan meteo ve bi meno pluvishil. Akwa es kadalok, in may butas toshi. Sirkum ye osean. Me vidi tal pluva pa un-ney ves!

— Kway, kway a dom-ki! Ob yu hev ambrela? — Ya, bat it bu helpi. Me es ga mokre. Sun me mus swimi.

— Swimi ba kway! In dom pi ba garme chay tuy ke yu lai, se helpi fo mah swa warme.

— Me es pa dom. Me es gro-mokre.

— E me zai lai a may janmaurba. Walaa it. Turan — surya! It brili nichen, sub badal. Sta hao. Swasti!

— Zai pi chay. Swasti!

Frasa
Komo yu sta?

Me sta hao. E yu?

Me sta buhao.

Me sta bu tro hao.

Wo yu es?

Me es she me (Me es pa dom)

Me es she gunsa.

Me es she amiga.

Me es in metro.

Me zai weiti yu.

Foni a me nau!

Foni a may dom!

Foni a may mobila!

Ob lu es she yu?

Ya.

Non.

Wen yu lai?

Yu lai-bu-lai?

Taim yok.

Me bu lai.

Me mangi sedey.

Me lai sun.

Me lai klok pet.

Me zai lai.

Me lai afte dwa ora.

Me lai tardem.

Kupi pan!

Ob yu he kupi pan?

Treba kupi pan ku?

Bu treba.

Pan haishi ye.

Mani yok.

Wen yu arivi?

Me haishi bu jan.

Wen yu departi?

Me departi sun.

Nu hev mita sedey aksham.

Lai ba!

Danke, me lai.

Danke, me bu mog lai.

Danke, amiga.

Nu bu vidi mutu longtaim.

Es taim fo miti.

Es gro-taim fo miti.

Yu mangi-bu-mangi manya?

Me bu mangi manya.

Nu miti ba manya.

Shwo namastee a oli!

Hao fortuna!

Swasti!

Me lubi yu.